
JAVNI  POZIV ZA SAVJETOVANJE SA ZAINTERESIRANOM JAVNOŠĆU U POSTUPKU DONOŠENJA 
ODLUKE O IZMJENAMA I DOPUNAMA ODLUKE O USTROJSTVU I DJELOKRUGU UPRAVNIH TIJELA GRADA LEPOGLAVE
	Nacrt akta na koji se savjetovanje odnosi: 
	ODLUKA O IZMJENAMA I DOPUNAMA ODLUKE O USTROJSTVU I DJELOKRUGU UPRAVNIH TIJELA GRADA LEPOGLAVE


	Temelj donošenja akta:
	Odredbom članka 35. točke 4. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/28, 36/09, 150/11, 144/12, 19/13, 137/15, 123/17, 98/19 i 144/20) propisano je da predstavničko tijelo uređuje ustrojstvo i djelokrug upravnih tijela jedinice lokalne, odnosno područne (regionalne) samouprave, a odredom članka 46. stavka 2. Statuta Grada Lepoglave („Službeni vjesnik Varaždinske županije“ broj 64/20, 18/21 i 104/25) propisano je da se upravna tijela Grada osnivaju i ukidaju odlukom Gradskog vijeća kojom se uređuje njihovo ustrojstvo i djelokrug i druga pitanja značajna za njihov rad. 
Gradsko vijeća Grada Lepoglave je na 27. sjednici održanoj 19. prosinca 2024. godine donijelo Odluku o ustrojstvu i djelokrugu upravnih tijela Grada Lepoglave, objavljenu u Službenom vjesniku Varaždinske županije broj 123/24.
Tijekom 2026. godine proveden je neposredni inspekcijski nadzor nad radom tijela i upravnih tijela Grada Lepoglave te je naloženo usklađivanje Odluke o ustrojstvu i djelokrugu upravnih tijela Grada Lepoglave s važećim propisima, što je učinjeno ovim prijedlogom Odluke o izmjenama i dopunama Odluke o ustrojstvu i djelokrugu upravnih tijela Grada Lepoglave.

	Ciljevi provođenja savjetovanja:
	Upoznavanje javnosti s odredbama prijedloga Odluke o izmjenama i dopunama Odluke o ustrojstvu i djelokrugu upravnih tijela Grada Lepoglave  i mogućnost dostave primjedbi, prijedloga i komentara te prihvaćanje zakonitih i stručno utemeljenih primjedbi, prijedloga i komentara.

	Rok za završetak savjetovanja (za dostavu primjedbi i prijedloga):
	Zaključno do  19.10.2026. godine 

	Poziv na podnošenje primjedbi, prijedloga i komentara i način podnošenja:
	Pozivaju se  svi zainteresirani građani i predstavnici organizacija civilnog društva, neprofitnih i nevladinih organizacija, kao i ostala zainteresirana javnost da se aktivno uključe u otvoreno savjetovanje u vezi s donošenjem Odluke o izmjenama i dopunama Odluke o ustrojstvu i djelokrugu upravnih tijela Grada Lepoglave .
Način podnošenja: cjelovitim popunjavanjem obrasca za sudjelovanje u savjetovanju sa zainteresiranom javnošću (objavljen uz poziv na savjetovanje na mrežnim stranicama grada Lepoglave www.lepoglava.hr )

	Adresa za podnošenje prijedloga:
	poštom: Grad Lepoglava, Antuna Mihanovića 12, 42250 Lepoglava, s naznakom „Savjetovanja sa zainteresiranom javnošću  - Odluka o izmjenama i dopunama Odluke o unutarnjem ustrojstvu“ , ili putem  emaila na adresu: lepoglava@lepoglava.hr 

	Sukladno odredbi članka 11. Zakona o pravu na pristup informacijama („Narodne novine“ broj 25/13, 85/15 i 69/22) po isteku roka za dostavu mišljenja i prijedloga izraditi će se i objaviti izvješće o savjetovanje sa zainteresiranom javnošću, koje sadrži zaprimljene prijedloge i primjedbe te očitovanja s razlozima za neprihvaćanje pojedinih prijedloga i primjedbi. Izvješće će se objaviti na službenim mrežnim stranicama grada Lepoglave www.lepoglava.hr. 

